CELEX: 32013R0709
Language: hr
Date: 2013-07-24 00:00:00
Title: Provedbena uredba Komisije (EU) br. 709/2013 оd 24. srpnja 2013. o izmjeni Uredbe (EU) br. 717/2010 o razvrstavanju određene robe u kombiniranu nomenklaturu

25.7.2013   
            
            
               HR
            
            
               Službeni list Europske unije
            
            
               L 200/12
            
         PROVEDBENA UREDBA KOMISIJE (EU) br. 709/2013
   оd 24. srpnja 2013.
   o izmjeni Uredbe (EU) br. 717/2010 o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Uredbom Komisije (EU) br. 717/2010 (2) takozvani „senzor temperature ispušnih plinova“ razvrstan je pod oznaku KN 8533 40 10 kao ostali promjenjivi otpornici.
            
         
               (2)
            
            
               Proizvod iz Uredbe (EU) br. 717/2010 treba se smatrati stalnim otpornikom jer se njegov otpor ne može podešavati po želji, nego ovisi isključivo o temperaturi. Stoga je proizvod potrebno razvrstati pod oznaku KN 8533 21 00.
            
         
               (3)
            
            
               Uredbu (EU) br. 717/2010 treba stoga na odgovarajući način izmijeniti.
            
         
               (4)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1
   Prilog Uredbi (EU) br. 717/2010 zamjenjuje se tekstom utvrđenim u Prilogu ovoj Uredbi.
   Članak 2
   Obvezujuće tarifne informacije koje izdaju carinska tijela država članica, a koje nisu u skladu s Uredbom (EU) br 717/2010, kako je izmijenjena ovom Uredbom, mogu se u skladu s člankom 12. stavkom 6. Uredbe Vijeća (EEZ) br. 2913/92 (3) nastaviti navoditi tijekom razdoblja od 3 mjeseca od stupanja na snagu ove Uredbe.
   Članak 3
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. srpnja 2013.
      
         
            Za Komisiju, u ime predsjednika,
         Algirdas ŠEMETA
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 210, 11.8.2010., str. 24.
   
      (3)  SL L 302, 19.10.1992., str. 1.
   
      PRILOG
      
         
            „PRILOG
            
                        Opis robe
                     
                     
                        Razvrstavanje
                        (oznaka KN)
                     
                     
                        Razlozi
                     
                  
                        (1)
                     
                     
                        (2)
                     
                     
                        (3)
                     
                  
                        Proizvod (takozvani „senzor temperature ispušnih plinova”) koji se sastoji od:
                        
                                    —
                                 
                                 
                                    termistora u vlastitom kućištu, snage ne veće od 20 W
                                 
                              
                                    —
                                 
                                 
                                    vijka za pričvršćivanje
                                 
                              
                                    —
                                 
                                 
                                    osovine kojom se omogućuje pričvršćivanje unutar ispušnog sustava vozila
                                 
                              
                                    —
                                 
                                 
                                    električnog kabla s ovojnicom otpornom na toplinu koji proizvod povezuje s utikačem i kojime se tako omogućuje veza sa sustavom za upravljanje motorom vozila.
                                 
                              Termistor mijenja otpor ovisno o temperaturi. Pri spajanju ova razlika u otporu dovodi do promjene električnog toka, što se prenosi u sustav za upravljanje motorom.
                        Proizvodom se izlazna snaga električne struje ne može izraziti u jedinicama za mjerenje temperature niti prikazati vrijednost temperature.
                     
                     
                        8533 21 00
                     
                     
                        Razvrstavanje se utvrđuje odredbama Općih pravila 1. i 6. za tumačenje kombinirane nomenklature i tekstom oznaka KN 8533 te 8533 21 00.
                        Stoga se isključuje razvrstavanje proizvoda pod tarifni broj 9025 kao termometra ili jednog njegova dijela zato što se proizvodom ne može mjeriti temperatura niti prikazivati njezina vrijednost.
                        Proizvod je nelinearni otpornik čiji se otpor mijenja ovisno o temperaturi i ne može se mijenjati po želji (vidi isto napomene s pojašnjenjem Harmoniziranog sustava uz tarifni broj 8533 (A)(5) i (B).
                        Stoga se proizvod razvrstava pod oznaku KN 8533 21 00 kao ostali stalni električni otpornici snage ne veće od 20 W.”